Document ID: 32003R0150

Reference:
EUR-Lex - 32003R0150 - LT
Svarbus teisinis pranešimas
|
32003R0150
Oficialusis leidinys L 025 , 30/01/2003 p. 0001 - 0006
Tarybos reglamentas (EB) Nr. 150/20032003 m. sausio 21 d.sustabdantis importo muitus už kai kuriuos ginklus ir karinę įrangąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 26 straipsnį,atsižvelgdama į Komisijos pasiūlymą [1],kadangi:(1) Bendrijos pagrindą sudaro muitų sąjunga, reikalaujanti, kad visos valstybės narės vienodai taikytų bendrojo muitų tarifo nuostatas importui iš trečiųjų šalių, nebent jei konkrečiomis Bendrijos priemonėmis nustatyta kitokia tvarka.(2) Galimybė valstybėms narėms savo ginkluotosioms pajėgoms įsigyti technologiškai pažangiausių ir tinkamiausių ginklų bei karinės įrangos atitinka visos Bendrijos interesus. Atsižvelgiant į šio pramonės sektoriaus sparčią technologinę plėtrą visame pasaulyje, yra įprasta, kad valstybių narių institucijos, atsakingos už nacionalinę gynybą, įsigyja ginklų ir karinių medžiagų iš trečiosiose šalyse esančių gamintojų ar kitų tiekėjų. Atsižvelgiant į valstybių narių saugumo interesus, galimybė kai kuriuos iš šių ginklų ir įrangą importuoti be importo muitų atitinka Bendrijos interesus.(3) Norint užtikrinti, kad šis atleidimas nuo muito mokesčių būtų taikomas nuosekliai, reikia sudaryti bendrą ginklų ir įrangos, kuriai taikomas atleidimas nuo muito mokesčių, sąrašą. Atsižvelgiant į šių produktų specifinį pobūdį, į šį sąrašą tikslinga įtraukti dalis, komponentus ir surenkamuosius mazgus, kurie montuojami į sąraše išvardytas prekes arba ant jų bei naudojami šių prekių remontui, atnaujinimui ar techninei priežiūrai, taip pat prekes, kurios skirtos mokymams arba sąraše išvardytų prekių bandymams, kad tas dalis, komponentus ir surenkamuosius mazgus taip pat būtų galima importuoti be muito mokesčių. Importuojant karinę įrangą, kuriai netaikomos šio Reglamento nuostatos, taikomi bendrojo muitų tarifo atitinkami mokesčiai.(4) Atsižvelgiant į valstybių narių kompetentingų institucijų organizacinės struktūros skirtumus, būtina vien tik muitinės tikslais apibrėžti importuojamų medžiagų galutinį vartojimą, remiantis 1992 m. spalio 12 d. Tarybos reglamentu (EEB) Nr. 2913/92, nustatančiu Bendrijos muitinės kodeksą [2], bei jį įgyvendinančiais reglamentais, toliau – Muitinės kodeksas. Siekiant sumažinti suinteresuotų institucijų administracinę naštą, tikslinga nustatyti galutinio vartojimo muitinės priežiūros taikymo terminą.(5) Norint užtikrinti valstybių narių konfidencialios karinės informacijos apsaugą, būtina nustatyti konkrečią administracinę tvarką, pagal kurią taikomas atleidimas nuo muitų. Valstybės narės, kurios pajėgoms yra skirti ginklai ar karinė įranga, kompetentingos institucijos deklaracija, kuri taip pat gali atlikti Muitinės kodekso reikalavimus atitinkančios muitinės deklaracijos funkciją, yra tinkama šių sąlygų įvykdymo garantija. Deklaracija turėtų būti pateikiama kaip sertifikatas. Tikslinga nustatyti šių sertifikatų formą bei leisti pateikti deklaraciją naudojant duomenų apdorojimo technologijas.(6) Būtina nustatyti valstybėms narėms taikomas taisykles, kad būtų teikiama informacija apie išduotų pažymų kiekį, vertę ir skaičių, bei šio reglamento taikymo procedūrą,PRIĖMĖ ŠĮ REGLAMENTĄ:1 straipsnisŠiuo reglamentu nustatomos sąlygos, kuriomis valstybių narių institucijų, atsakingų už karinę gynybą, ar jų vardu iš trečiųjų šalių importuojami tam tikri ginklai ir karinė įranga savarankiškai atleidžiami nuo importo muitų.2 straipsnis1. I priede išvardytoms prekėms Bendrajame muitų tarife nustatyti importo muitai visiškai sustabdomi, kai šiomis prekėmis atskirai arba bendradarbiaudamos su kitomis šalimis naudojasi valstybės narės karinės pajėgos (arba kai jomis naudojamasi jų vardu), norėdamos apginti valstybės narės teritorinį vientisumą arba dalyvaudamos tarptautinėse taikos palaikymo operacijose arba kitais kariniais tikslais, tokiais, kaip Europos Sąjungos piliečių apsauga, esant socialiniams ar kariniams neramumams.2. Šie muitai taip pat visiškai sustabdomi šioms prekėms:a) importuojamoms dalims, komponentams ar surenkamiesiems mazgams, skirtiems montuoti į I ir II prieduose pateiktame sąraše išvardytas prekes arba prie jų, taip pat jų dalims, komponentams ar surenkamiesiems mazgams, arba naudojamiems šių prekių remontui, atnaujinimui ar techninei priežiūrai;b) dalims, kurios importuojamos mokymų, susijusių su I ir II prieduose pateiktame sąraše išvardytomis prekėmis, ar šių prekių bandymo tikslais.3. I priede ir šio straipsnio 2 dalyje apibrėžtoms prekėms taikomos galutinio vartojimo sąlygos, nustatytos Reglamento (EEB) Nr. 2913/92 21 ir 82 straipsniuose bei tą reglamentą įgyvendinančiuose teisės aktuose. Muitinės atliekama galutinio vartojimo priežiūra baigiasi po trejų metų nuo išleidimo į laisvąją apyvartą.4. Kai I priede išvardytos prekės naudojamos mokymo tikslais, arba kai karinės ar kitos pajėgos Bendrijos muitų teritorijoje laikinai naudoja šias prekes civiliniais tikslais nenumatytų ar stichinių nelaimių atvejais, tai nėra 1 dalyje nustatyto galutinio vartojimo pažeidimas.3 straipsnis1. Kartu su prašymu išleisti į laisvąją apyvartą prekes, kurias pagal 2 straipsnio nuostatas prašoma atleisti nuo muito, reikia pateikti valstybės narės, kurios ginkluotosioms pajėgoms yra skirtos tos prekės, kompetentingos institucijos išduotą pažymą. III priede nustatytos formos pažymą reikia pateikti importo valstybės narės muitinės institucijoms, pažymą reikia pateikti kartu su joje minimomis prekėmis. Ji gali būti naudojama vietoje muitinės deklaracijos, kurią reikia pateikti pagal Reglamento (EEB) Nr. 2913/92 59–76 straipsnių reikalavimus.2. Nežiūrint į tai, kas pasakyta 1 dalyje, siekiant užtikrinti karinės informacijos konfidencialumą, pažymą ir importuojamas prekes galima pateikti kitoms institucijoms, kurias šiuo tikslu yra paskyrusi importo valstybė narė. Šiuo atveju pažymas išduodanti kompetentinga institucija kiekvienais metais iki sausio 31 d. ir liepos 31 d. išsiunčia savo valstybės narės muitinės institucijoms šių importo operacijų ataskaitos santrauką. Ataskaitoje pateikiama paskutinių 6 mėnesių, ėjusių prieš ataskaitos pateikimo mėnesį, duomenys. Ataskaitoje nurodomi pažymų numeriai ir išdavimo datos, importo data, taip pat pagal tas pažymas importuotų produktų bendroji vertė ir bendrasis svoris.3. Išduodant ir pateikiant pažymą muitinės institucijoms ar kitoms muitinės formalumus atliekančioms institucijoms, remiantis 1993 m. liepos 2 d. Komisijos reglamento (EEB) Nr. 2454/93, pateikiančio nuostatas, taikomas įgyvendinant Tarybos reglamentą (EEB) Nr. 2913/92 [3] 292 straipsnio 3 dalimi galima naudotis duomenų apdorojimo technologijomis.4. Šis straipsnis taikomas mutatis mutandis II priede pateiktame sąraše išvardytoms prekėms.4 straipsnisIšskyrus 2 straipsnio 4 dalyje nustatytus atvejus, muitinės priežiūros taikymo laikotarpiu kompetentinga institucija, išdavusi pažymą arba naudojanti I priede ir 2 straipsnio 2 dalyje išvardytas prekes, Reglamento (EEB) Nr. 2913/92 21 ir 87 straipsniuose nustatyta tvarka praneša savo valstybės narės muitinės institucijoms apie bet kurį tų prekių naudojimo nukrypimą nuo 2 straipsnio 1 dalyje nurodytos paskirties.5 straipsnis1. Kiekviena valstybė narė praneša Komisijai institucijų, kurios yra kompetentingos išduoti 3 straipsnio 1 dalyje nurodytą pažymą, pavadinimus bei pateikia tų institucijų naudojamo antspaudo pavyzdį. Kiekviena valstybė narė praneša Komisijai pavadinimą institucijos, kuri gali atlikti muitinės formalumus importuojamoms prekėms 3 straipsnio 2 dalyje nurodytais atvejais. Komisija šią informaciją perduoda kitų valstybių narių muitinės institucijoms.2. Kai prekės įvežamos išleisti į laisvąją apyvartą valstybėje narėje, kuri nėra pažymą išdavusioji valstybė narė, importo valstybės narės muitinės institucijos pažymos nuorašą perduoda valstybės narės, kurios kompetentinga institucija išdavė pažymą, muitinės administracijai. Kai kitos institucijos atlieka muitinės formalumus prekėms pagal 3 straipsnio 2 dalį valstybėje narėje, kuri nėra pažymą išdavusioji valstybė narė, tos institucijos pažymos nuorašą turi perduoti tiesiogiai institucijai, kuri ją išdavė.3. Kiekvienos valstybės narės institucija, turinti įgaliojimus išduoti 3 straipsnio 1 dalyje nurodytą pažymą, pasilieka išduotų pažymų nuorašus bei dokumentus, įrodančius, kad atleidimas nuo mokesčių teisingai taikomas trejus metus po muitinės atliekamos prekių priežiūros laikotarpio pabaigos.6 straipsnisKomisija praneša valstybėms narėms apie visus valstybių narių paduotus prašymus, siūlančius I ir II prieduose pateiktų sąrašų pakeitimus.7 straipsnis1. Kiekviena valstybė narė per šešis mėnesius nuo šio reglamento įsigaliojimo praneša Komisijai apie administracinį jo įgyvendinimą.2. Ne vėliau kaip per tris mėnesius po kiekvienų kalendorinių metų pabaigos jos taip pat perduoda Komisijai informaciją apie išduotų pažymų bendrą skaičių bei pagal šio reglamento nuostatas importuotų prekių bendrąją vertę ir svorį.8 straipsnisŠis reglamentas įsigalioja kitą dieną po jo paskelbimo Europos Bendrijų oficialiajame leidinyje.Jis taikomas nuo 2003 m. sausio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. sausio 21 d.Komisijos varduN. ChristodoulakisPirmininkas[1] OL C 265, 1988 10 12, p. 9.[2] OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 (OL L 311, 2000 12 12, p. 17).[3] OL L 253, 1993 10 11, p. 1. Reglamentas su paskutiniais pakeitimais, padarytais Komisijos reglamentu (EB) Nr. 993/2001 (OL L 141, 2001 5 28, p. 1).--------------------------------------------------I PRIEDASSĄRAŠAS GINKLŲ IR KARINĖS ĮRANGOS, KURIEMS IMPORTO MUITAI YRA SUSTABDYTI [1]28042825360136023603360436063701370237033705370738243926420249115608611662106211621763056307650673087311731473267610841384148415841884198421842484278472847985028516851885218525852685278528853185358536853985438544870187038704870587098710871187168801880288048805890189038906890790049005900690089013901490159020902290259027903090319302930393049306930794049406[1] 2003 m. sausio 1 d. galiojantys KN kodai, patvirtinti 2002 m. rugpjūčio 1 d. Komisijos reglamentu (EB) Nr. 1832/2002, iš dalies pakeičiančiu Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą (OL L 290, 2002 10 28, p. 1).--------------------------------------------------II PRIEDASSĄRAŠAS MUITAIS PAPRASTAI NEAPMOKESTINAMŲ GINKLŲ IR KARINĖS ĮRANGOS, KURIAI GALIMA TAIKYTI 3 STRAIPSNYJE NUSTATYTAS IMPORTO PROCEDŪRAS [1]49018426842884298430847084718517852490189019902190269301[1] 2003 m. sausio 1 d. galiojantys KN kodai, patvirtinti 2002 m. rugpjūčio 1 d. Komisijos reglamentu (EB) Nr. 1832/2002, iš dalies pakeičiančiu Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą (OL L 290, 2002 10 28, p. 1).--------------------------------------------------III PRIEDAS+++++ TIFF +++++--------------------------------------------------

Summary:
Importo muitų už kai kuriuos ginklus ir karinę įrangą sustabdymas
Importo muitų už kai kuriuos ginklus ir karinę įrangą sustabdymas
 
DOKUMENTAS, KURIO SANTRAUKA PATEIKIAMA:
Reglamentas (EB) Nr. 150/2003, sustabdantis importo muitus už kai kuriuos ginklus ir karinę įrangą
KOKS ŠIO REGLAMENTO TIKSLAS?
Šiuo reglamentu siekiama sustabdyti importo muitus už kai kuriuos ginklus ir karinę įrangą, kad už gynybą atsakingos ES šalių institucijos galėtų įsigyti geriausių karinių medžiagų pasaulyje.
Jis taikomas tik prekėms, kurias importuoja ES šalių gynybos institucijos arba kurios importuojamos šių institucijų vardu.
PAGRINDINIAI ASPEKTAI
Muitų sustabdymas
Šiuo reglamentu sustabdomas bendrojo muitų tarifo taikymas ginklams ir karinėms medžiagoms, kai šiomis prekėmis naudojasi ES šalies ginkluotosios pajėgos (arba kai jomis naudojamasi jų vardu), pavyzdžiui:norėdamos apginti ES šalių teritoriją,dalyvaudamos tarptautinėse taikos palaikymo operacijose,vykdydamos kitas operacijas, kaip antai ES piliečių apsaugai užtikrinti.Reglamento I priede pateikiamas prekių, kurioms taikoma ši išimtis, sąrašas. Bet kokiai medžiagai, kuri neįvardijama šiame reglamente ar jos prieduose, taikomi muitai, net jei jas importuoja ES šalies ginkluotosios pajėgos.
Atitinkamos prekės
Muitai panaikinami ginklams ir šaudmenims, įskaitant dalis ir priedus, tam tikroms retosioms dujoms, sprogmenims, detonatoriams, tam tikriems fotografijos reikmenims ir tam tikriems cheminiams produktams.
Reglamentas taip pat taikomas muitų sustabdymui importuojamoms dalims, komponentams ar surenkamiesiems mazgams, kurie yra skirti montuoti į prieduose išvardytas prekes arba prie jų, taip pat kurie yra skirti mokymo ar bandymo tikslams.
Privačios bendrovės
ES įsteigtos privačios bendrovės gali importuoti prekes be muito tik jei jos gamina atitinkamą karinę įrangą ir tiekia galutinius produktus institucijoms, atsakingoms už gynybą ES šalyse. Visais kitais atvejais muitai taikomi.
PROCEDŪROS IR KONTROLĖ
Pažyma
Kartu su prašymu išleisti į laisvąją apyvartą šias prekes reikia pateikti ES šalies, kurios ginkluotosioms pajėgoms yra skirtos tos prekės, kompetentingos institucijos išduotą pažymą.
Pažymos forma yra pateikta reglamento III priede. Ją reikia pateikti importo ES šalies muitinės institucijoms kartu su joje minimomis prekėmis.
Karinės informacijos konfidencialumas
Norint užtikrinti karinės informacijos konfidencialumą yra nustatyta konkreti administracinė tvarka, pagal kurią taikomas atleidimas nuo muitų: už nacionalinę gynybą atsakingos institucijos gali išduoti pažymą vietoj įprastų muitinės tarnybų. Institucijoms turi būti apie tai pranešta.
Muitinės priežiūra
Atitinkamoms prekėms yra taikomos galutinio vartojimo sąlygos, nustatytos ES muitinės kodekse, t. y. jų vartojimas yra prižiūrimas. Muitinės atliekama galutinio vartojimo priežiūra baigiasi po trejų metų nuo išleidimo į laisvąją apyvartą.
Muitinės priežiūros tikslais kompetentinga institucija, išdavusi pažymą arba naudojanti prekes, turi pranešti savo šalies muitinės institucijoms apie bet kokį tų prekių naudojimo nukrypimą nuo paskirties.
Keitimasis informacija
ES šalys turi pranešti institucijų, kurios yra kompetentingos išduoti pažymą, pavadinimus. Europos Komisija perduoda šią informaciją kitų ES šalių muitinės institucijoms.
ES šalys privalo pranešti Komisijai apie šio reglamento įgyvendinimą ir kasmet perduoti Komisijai informaciją apie išduotų pažymų skaičių ir pagal šio reglamento nuostatas importuotų prekių bendrąją vertę bei bendrąjį svorį.
NUO KADA TAIKOMAS ŠIS REGLAMENTAS?
Reglamentas taikomas nuo 2003 m. sausio 1 d.
KONTEKSTAS
Daugiau informacijos žr.:Mokesčiai ir muitai: sustabdymai (Europos Komisija).
PAGRINDINIS DOKUMENTAS
2003 m. sausio 21 d. Tarybos reglamentas (EB) Nr. 150/2003, sustabdantis importo muitus už kai kuriuos ginklus ir karinę įrangą (OL L 25, 2003 1 30, p. 1–6)
paskutinis atnaujinimas 10.11.2017